turjo4nis/wikipedia-bn-dump-20250701 huggingface dataset:
রিচি রবিনসন

রিচার্ড ড্যারিল রিচি রবিনসন (; জন্ম: ৮ জুন, ১৯৪৬) ভিক্টোরিয়ার পূর্ব মেলবোর্নে জন্মগ্রহণকারী প্রথিতযশা সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭৭ সালে তিনটি টেস্ট ও দুইটি একদিনের আন্তর্জাতিকে অংশগ্রহণ করেছেন। ঘরোয়া প্রথম-শ্রেণীর ক্রিকেটে ভিক্টোরিয়ার প্রতিনিধিত্ব করেছেন তিনি। দলে তিনি মূলতঃ উইকেট-রক্ষকের দায়িত্ব পালন করেছেন। এছাড়াও ডানহাতে ব্যাটিং করতেন রিচি রবিনসন।

ঘরোয়া ক্রিকেট 
১৯৭১ থেকে ১৯৮২ সময়কালে প্রথম-শ্রেণীর ক্রিকেট জীবন অতিবাহিত করেন। ঘরোয়া প্রথম-শ্রেণীর খেলায় ভিক্টোরিয়ার পক্ষে খেলেছেন। এছাড়াও দলের অধিনায়কের দায়িত্বে ছিলেন তিনি। মূলতঃ উইকেট-রক্ষক হিসেবে ক্রিকেট খেলায় অংশ নিয়েছেন।

খেলোয়াড়ী জীবন 
অবিস্মরণীয় ক্রিকেটার রড মার্শের পর তাকে অস্ট্রেলিয়ার দ্বিতীয় সেরা উইকেট-রক্ষক হিসেবে বৈশ্বিকভাবে স্বীকৃতি দেয়া হয়েছিল। মার্শ যদি না খেলতেন তাহলে নিঃসন্দেহে তার টেস্ট খেলার সংখ্যা বহুগুণে বৃদ্ধি পেতো। তবে, রাজ্য ক্রিকেটে উইকেট-রক্ষক ও ব্যাটসম্যানের যৌথ দায়িত্বে থাকলেও রবিনসন মাত্র তিন টেস্ট খেলেছেন মূলতঃ ব্যাটিংয়ে অভিজ্ঞ হিসেবে।

বিশ্ব সিরিজ ক্রিকেট অংশগ্রহণ করেছেন রিচি রবিনসন। ক্যাভেলিয়ার্সের পক্ষে উইকেট-রক্ষণে ছিলেন। ১৯৭৮-৭৯ মৌসুমে ক্যাভেলিয়ার কান্ট্রি সফরে থেকে ১৭ খেলায় অংশ নেন। ২২.৫০ গড়ে ৩১৫ রান তোলেন। এছাড়াও ৩১ ক্যাচ ও ৮ স্ট্যাম্পিংয়ের সাথে জড়িত ছিলেন তিনি।

অবসর 
প্রথম-শ্রেণীর ক্রিকেট জীবন থেকে অবসর নেয়ার পর কুইন্সল্যান্ড দলকে প্রশিক্ষণের দায়িত্ব নেন। এরপর নর্দার্ন টেরিটরির ডারউইনে ট্রেসি ভিলেজ ক্রিকেট ক্লাবের পক্ষে খেলেন। ১৯৯৩ সালে ডারউইন ডিস্ট্রিক্ট বর্ষসেরা পুরস্কারের মর্যাদায় ভূষিত হন তিনি। ২০১৩ সালে ট্রেসি ভিলেজের কোচ হিসেবে নিযুক্ত হন তিনি।

তথ্যসূত্র

বহিঃসংযোগ 
 
 
Victorian Premier Cricket profile

১৯৪৬-এ জন্ম
জীবিত ব্যক্তি
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
অস্ট্রেলিয়ার একদিনের আন্তর্জাতিক ক্রিকেটার
অস্ট্রেলীয় উইকেট-রক্ষক
অস্ট্রেলীয় ক্রিকেট কোচ
বিশ্ব সিরিজ ক্রিকেট খেলোয়াড়
ভিক্টোরিয়ার ক্রিকেটার
ভিক্টোরিয়া (অস্ট্রেলিয়া) থেকে আগত ক্রিকেটার
মেলবোর্ন থেকে আগত ক্রিকেটার‎
উইকেট-রক্ষক
২০শ শতাব্দীর অস্ট্রেলীয় পুরুষ ক্রীড়াবিদ
হাওড়া উত্তর বিধানসভা কেন্দ্র

হাওড়া উত্তর (বিধানসভা কেন্দ্র)(হাওড়া উত্তর হিসাবে জানা যায়) ভারতের পশ্চিমবঙ্গ রাজ্যের  হাওড়া জেলার একটি বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে হাওড়া পৌরসংস্থার ১ থেকে ৭ এবং ১০ থেকে ১৬ নং ওয়ার্ড নিয়ে ১৭০ নং হাওড়া উত্তর বিধানসভা কেন্দ্রটি গঠিত হয়েছে।

হাওড়া উত্তর বিধানসভা কেন্দ্রটি ২৫ নং হাওড়া লোকসভা কেন্দ্রের অন্তর্গত।

বিধানসভার বিধায়ক

নির্বাচনী ফলাফল

২০১৬

২০১১

তথ্যসূত্র

পশ্চিমবঙ্গের বিধানসভা কেন্দ্র
হাওড়া জেলার রাজনীতি
১৯৬৭-এ পশ্চিমবঙ্গে প্রতিষ্ঠিত
আব্দুর রহিম (সংসদ সদস্য)

আব্দুর রহিম (জন্ম: ১৯৩৩ - মৃত্যু: ১৯ মার্চ, ১৯৯০) ছিলেন বাংলাদেশের রাজনীতিবিদ, আইনজীবী ও মুক্তিযুদ্ধের সংগঠক। তিনি ১৯৭০ সালে পাকিস্তানের স্থানীয় গণপরিষদের সদস্য (এমএনএ) ও ১৯৭৩ সালে তৎকালীন সিলেট-১১ আসন (বর্তমান সিলেট-৬) থেকে সংসদ সদস্য নির্বাচিত হন।

জন্ম ও প্রাথমিক জীবন 
আব্দুর রহিম ১৯৩৩ সালে সিলেট জেলার বিয়ানীবাজার উপজেলার রাউতগ্রামে জন্মগ্রহণ করেন। পরবর্তীতে তারা গোলাপগঞ্জ উপজেলার কালিদাসপাড়া গ্রামে বসতি স্থাপন করেন। তার পিতার নাম মাসিম আলী।

শিক্ষাজীবন 
আব্দুর রহিম বিয়ানীবাজার উপজেলার মাথিউরা এস ই স্কুলে কিছুদিন লেখাপড়া করে সিলেট দি এইডেড হাই স্কুলে ভর্তি হয়ে মাধ্যমিক সমাপ্ত করেন। করাচি ইসলামী কলেজ থেকে উচ্চ মাধ্যমিক সমাপ্ত করেন। পরবর্তীতে সিলেট ল কলেজ থেকে এম এ ও এল এলবি ডিগ্রী লাভ করে সিএসপি পরীক্ষায় অংশগ্রহণ করেন।

রাজনৈতিক ও কর্মজীবন 
আব্দুর রহিমসরকারী চাকুরীতে যোগদান করতে চাইলে হোসেন শহীদ সোহরাওয়ার্দীর অনুরোধে সরকারী চাকুরীতে যোগদান না করে রাজনীতিতে অংশ গ্রহণ করেন। ল কলেজে অধ্যয়নকালে তিনি কলেজ ছাত্র সংসদের ভিপি হিসেবে নির্বাচিত হোন। তিনি শহীদ সোহরাওয়ার্দীর ব্যক্তিগত সহকারী হিসেবে রাজনীতি ও আইন পেশায় নিজের কর্মজীবন শুরু করেন। ১৯৬০ সালে পিতার মৃত্যুর পর সিলেটে ফিরে আসেন এবং পেশাজীবী আইনজীবী হিসেবে কর্ম জীবন শুরু করেন।

তিনি ১৯৬২ সালে ন্যাপে যোগদান করেন। এসময় ১৯৬৭ থেকে ১৯৬৯ সাল পর্যন্ত তিনি সিলেট জেলা ন্যাপের ( মুজাফ্ফর) আহবায়কের দায়িত্ব পালন করেন। ন্যাপ বিভক্তির পর তিনি আওয়ামীলীগের যোগদান করেন।

১৯৬০ ও ১৯৬৫ সালে পাকিস্তান জাতীয় পরিষদ নির্বাচনে অংশগ্রহণ করে নির্বাচিত না হলেও তিনি ১৯৭০ সালে আওয়ামী লীগের প্রার্থী হিসেবে আসন ১২৬, সিলেট-৭ (বিয়ানীবাজার-জকিগঞ্জ-কানাইঘাট) নির্বাচনী এলাকা থেকে পাকিস্তানের স্থানীয় গণ পরিষদের সদস্য (এমএনএ) নির্বাচিত হন। তিনি দায়িত্ব পালন করেছেন বাংলাদেশের প্রথম প্রধানমন্ত্রী তাজ উদ্দিন আহমদের বৈদেশিক সাহায্য ও সমর্থন বিষয়ক পরামর্শদাতা হিসেবে।

তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হসেবে তৎকালীন সিলেট-১১ আসন (বর্তমান সিলেট-৬) থেকে সংসদ সদস্য নির্বাচিত হন। বাংলাদেশের সংবিধান প্রণয়নে কামাল হোসেনের সাথেও তিনি কাজ করেছেন। তিনি দীর্ঘদিন সিলেট বারের সাধারণ সম্পাদক ও সভাপতি হিসেবে দায়িত্ব পালন করেন। ১৯৭৬ সালে সিলেট জেলা আওয়ামীলীগের সভাপতি (১৯৭৬-১৯৯০) নির্বাচিত হয়ে আমৃত্যু এ পদে বহাল ছিলেন। এছাড়াও তিনি কেন্দ্রীয় নির্বাহী কমিটির সদস্য ছিলেন।

মুক্তিযুদ্ধ 
১৯৭১ সালে সংঘটিত মহান মুক্তিযুদ্ধে তিনি গুরুত্বপূর্ণ ভূমিকা পালন করেন। মুক্তিযুদ্ধ চলাকালে প্রবাসী বাংলাদেশ সরকার তার উপর তথ্য মন্ত্রণালয়ের বিভিন্ন দায়িত্ব প্রদান করে। এসময় তিনি প্রধানমন্ত্রী তাজ উদ্দিন আহমদের বৈদেশিক সাহায্য ও সমর্থন বিষয়ক পরামর্শদাতা হিসেবে দায়িত্ব পালন করেন।

মৃত্যু 
আব্দুর রহিম ১৯ মার্চ ১৯৯০ সালে মৃত্যুবরণ করেন। তার স্মৃতি রক্ষার্থে তার পরিবারের পক্ষ থেকে আব্দুর রহিম স্মৃতি পরিষদ প্রতিষ্ঠা করা হয়।

তথ্যসূত্র 

১৯৩৩-এ জন্ম
১৯৯০-এ মৃত্যু
প্রথম জাতীয় সংসদ সদস্য
সিলেট জেলার রাজনীতিবিদ
পাকিস্তান গণপরিষদ সদস্য
বাংলাদেশ আওয়ামী লীগের রাজনীতিবিদ
বাংলাদেশের স্বাধীনতা যুদ্ধে জড়িত ব্যক্তি
সিলেট জেলার আইনজীবী
বাংলাদেশ কৃষক শ্রমিক আওয়ামী লীগের রাজনীতিবিদ
বাগরামী জেলা

বাগরামী জেলা আফগানিস্তানের কাবুল প্রদেশের কেন্দ্রীয় অংশে অবস্থিত একটি জেলা। এটি  রাজধানী কাবুল শহর পূর্বদিকে থেকে প্রায় ৩০ মিনিটের ভ্রমণের পথ। জেলাটির সদর দপ্তর হচ্ছে বাগরামী শহর।

জনসংখ্যার উপাত্ত
আফগান মন্ত্রণালয় গ্রামীণ পুনর্বাসন ও উন্নয়ন (এমআরআরডি) ও আফগানিস্তানের ইউএনএইচসিআর এবং কেন্দ্রীয় পরিসংখ্যান অফিস (সিএসও) এর পরিসংখ্যান অনুযায়ী জেলাটির আনুমানিক জনসংখ্যা প্রায় ৬৮,২৮৭ জন এর মত। এআইএমএস এবং ইউএনএইচসিআর-এর হিসাব মতে, সংখ্যাগরিষ্ঠতা অনুযায়ী পশতু সম্প্রদায়ের লোকজন এগিয়ে রয়েছে, এরপর তাজিকরা।

ভৌগোলিক অবস্থান
ভৌগোলিক অবস্থান অনুযায়ী জেলাটির পশ্চিমে কাবুল, উত্তরে দেহ্ সাব, পূর্বদিকে সারবি, দক্ষিণে খাকি জব্বার, মুসাইয়ি ও চার আসিয়াব জেলা সীমানা ঘিরে রেখেছে। বাগরামী জেলা কৃষিক্ষেত্রে উন্নত এলাকা যার অধিকাংশ এলাকাই সবুজ এলাকা দ্বারা বেষ্টিত। বিভিন্ন সম্প্রদায় একে অপরের নিকটবর্তী হওয়ার কারণে অনেক বাসিন্দা কাবুলে কাজ করে থাকেন।

তথ্যসূত্র

বহিঃসংযোগ
বাগরামী জেলার মানচিত্র (উৎস: এআইএমএস) 

কাবুল প্রদেশের জেলা
ওয়াশিংটন সুন্দর

ওয়াশিংটন সুন্দর () ভারতে জন্মগ্রহণকারী ক্রিকেটার। বামহাতি ব্যাটসম্যান ও ডানহাতি অফ-ব্রেক বোলার হিসেবে ভারতীয় দলে খেলে থাকেন।

ব্যক্তিগত জীবন 
অশ্বিনের মতো ওয়াশিংটনও উঠে এসেছেন তামিলনাড়ু থেকে। তার বাবা এম সুন্দর নিজেও সাবেক ক্রিকেটার। তামিলনাড়ুতে থাকতে তাঁদের প্রতিবেশী ছিলেন পি ডি ওয়াশিংটন নামে সামরিক বাহিনীর এক সাবেক কর্মকর্তা। তিনি ওয়াশিংটনের বাবাকে খেলার জন্য প্রয়োজনীয় সরঞ্জাম কিনে দিতেন, ক্রিকেট খুব ভালোবাসতেন। পি ডি ওয়াশিংটনের প্রতি এই শ্রদ্ধা থেকেই এম সুন্দর নিজের ছেলের নাম রেখেছিলেন ওয়াশিংটন। এ জন্যই তার নামটা এমন।

রেকর্ড 
 ২০১৮ নিদাহাস ট্রফিতে ওয়াশিংটন সর্বোচ্চ উইকেট শিকারি।
 সবচেয়ে কম বয়সে টুর্নামেন্ট–সেরা হওয়ার বিশ্ব রেকর্ড।
 আইপিএলে সর্বকনিষ্ঠ হিসেবে ম্যাচসেরা হওয়ার রেকর্ডও তার দখলে।

তথ্যসূত্র

বহিঃসংযোগ 
 Profile at Cricinfo

ভারতীয় ক্রিকেটার
১৯৯৯-এ জন্ম
জীবিত ব্যক্তি
ভারতের টেস্ট ক্রিকেটার
ভারতের একদিনের আন্তর্জাতিক ক্রিকেটার
ভারতের টুয়েন্টি২০ আন্তর্জাতিক ক্রিকেটার
রাইজিং পুণে সুপারজায়ান্টের ক্রিকেটার
রয়্যাল চ্যালেঞ্জার্স ব্যাঙ্গালোরের ক্রিকেটার
তামিলনাড়ুর ক্রিকেটার
চেন্নাই থেকে আগত ক্রিকেটার
তামিল ক্রীড়াবিদ
ভারত এ-দলের ক্রিকেটার
ভারতীয় হিন্দু
সানরাইজার্স হায়দ্রাবাদের ক্রিকেটার
ল্যাঙ্কাশায়ারের ক্রিকেটার
২০২২ এশিয়ান গেমসের পদক বিজয়ী
একবিংশ শতাব্দীর ভারতীয় ক্রীড়াবিদ
এশিয়ান গেমসের ক্রিকেটে পদক বিজয়ী
২০২২ এশিয়ান গেমসের ক্রিকেটার
এশিয়ান গেমসে স্বর্ণপদক বিজয়ী ভারতীয়
হইয়া বাছিউ

হইয়া বাছিউ (; ) রোমানিয়ার ট্রান্সসিলভানিয়ার  ক্লুজ নাপোকা শহরে অবস্থিত একটি বন।  প্রায় ২৫০ হেক্টর জায়গার উপর বনটি দাঁড়িয়ে রয়েছে। এই বনের গাছগুলোর আকৃতিও কিছুটা অদ্ভুত। এই জঙ্গল নিয়ে প্রচুর গল্প প্রচলিত আছে যার কোন ভিত্তি নেই। ধারণা করা হয় এসব গল্প স্থানটিকে পর্যটন আকর্ষক হিসেবে তুলে ধরতে সক্ষম হয়েছে।

আবিষ্কার
১৯৬৮ সালে এই বনটি সর্বপ্রথম বিশ্ববাসীর কাছে তার রহস্য নিয়ে পরিচিত হয় এমিল বার্নিয়া নামক এক ব্যক্তির তোলা ছবির মাধ্যমে। এই বনে ভ্রমণের প্রাক্কালে এমিল বার্নিয়া একটি ইউএফও দেখেন বলে দাবি করেন এবং সাথে সাথেই তিনি তা ক্যামেরাবন্দী করে ফেলেন। ঘটনার সত্যতা যাচাইয়ের জন্য কিছুদিন পরেই জীববিজ্ঞানী আলেক্সান্ডু শিফট সেখানে অনেক পরীক্ষা নিরিক্ষা করেন এবং আশেপাশের এলাকাবাসীদের সাথে কথা বলেন। এলাকাবাসীদের সাথে কথা বলে জানা যায়, তারা এমন গোলাকৃতির তীব্র আলোর বলয় বন থেকে উর্ধ্বাকাশের দিকে মাঝে মাঝে যেতে দেখেছেন। ২০০২ সালে সর্বশেষ ইউএফও দেখেছিলেন দু’জন ক্লাজবাসী। তারা বনের খুব কাছাকাছি প্রতিবেশী শহর মানাস্তুরে থাকেন। তারা সিগারেটের মত লম্বা, প্রায় ৫০ মিটার দীর্ঘ একটি অতি উজ্জ্বল আলোকবস্তু বন থেকে আকাশের দিকে ছুটে যেতে দেখেছিলেন। প্রায় ২৭ সেকেন্ডের জন্য তারা বস্তুটিকে দেখতে পেয়েছিলেন।

জনশ্রুতি আছে, একবার এক মেষপালক প্রায় ২০০টি মেষশাবককে ঘাস খাওয়ানোর জন্য এই বনে প্রবেশ করেছিল। তারা আর কখনো ফিরে আসেনি, একেবারে গায়েব হয়ে গিয়েছিল। এই ঘটনার পরে অনেকেই এই বনে প্রবেশ করতে যথেষ্ট পরিমাণ ভয় পায়। তাদের মাঝে একধরনের ভীতি কাজ করে, একবার এই বনে কেউ গেলে হয়ত আর ফিরে আসবে না কোনোদিন।

বিজ্ঞানতত্ত্ব
বিজ্ঞানীরা পরীক্ষা করে দেখেছেন, এই বনে অস্বাভাবিক মাত্রায় তেজস্ক্রিয় বিকিরণ, মাইক্রোওয়েভ বিকিরণ ও ইনফ্রারেড বিকিরণ হয়ে থাকে। এছাড়াও এখানে চুম্বকীয় ও তড়িৎচুম্বকীয় ক্ষেত্রের বেশ কিছু বিচ্যুতি রয়েছে। বনের ঠিক মাঝখানে এমন একটি জায়গা রয়েছে, যেখানে কখনো কোনো ঘাস বা অন্যান্য কোনো গাছ-গুল্ম জন্মাতে দেখা যায়নি। বিজ্ঞানীরা এখানকার মাটি নিয়ে পরীক্ষা করে দেখেন, কিন্তু পরীক্ষা করে এমন কোনো পদার্থের উপস্থিতি সেখানে পাওয়া যায়নি, যার কারণে কোনো উদ্ভিদের জন্ম এবং বৃদ্ধি ব্যাহত হতে পারে। স্থানীয় বাসিন্দারা এই জায়গাটিকে ভূতুড়ে ঘটনার কেন্দ্রবিন্দু বলে থাকেন। তাদের ধারণা, কোনো অশরীরী কিছু বা অতৃপ্ত আত্মার বাস এ জায়গায়।

তথ্যসূত্র 

রোমানিয়ার দর্শনীয় স্থান
নখ (দ্ব্যর্থতা নিরসন)

নখ সাধারণত উল্লেখ করেঃ

জীববিদ্যায় 
 নখ(শারীরবিদ্যা),একটি প্রানির আঙ্গুলের প্রান্তের কঠোরতর কেরোটিন-এতে সামিল আছে হাতের আঙ্গুল এবং পায়ের আঙ্গুল  
 নখ(চঞ্চু), কিছু পাখির 	 চঞ্চুর প্রান্তে অবস্থিত এক ফলক কঠিন শৃঙ্গাকার টিস্যু

বস্তু 
 পেরেক(দৃঢ়ভাবে আবদ্ধকারী বস্তু),কোন বস্তুকে দৃঢ়ভাবে আবদ্ধকারী পিন আকৃতির বস্তু ব্যবহার করা হয় প্রকৌশল, কাঠের কাজ এবং নির্মাণ কাজে 
 খিল(পবিত্র স্মরণচিহ্ন), খ্রীষ্টের ক্রুশারোহণে ব্যবহৃত
 দ্য এক্সচেইঞ্জ নেইল, দ্য এক্সচেইঞ্জ, ব্রিস্টল এর বাইরে অবস্থিত ব্রোঞ্জের টেবিল

শিল্প ও বিনোদন 
 নেইলস্ (ব্যান্ড), একটি উদ্দাম ব্যান্ড	
 দ্য নেইলস্, প্রথমে কলোরাডোর ও পরে নিউ ইয়র্কের একটি ১৯৮০ এর দশকের নতুন ওয়েভ ব্যান্ড 
 নেইল (অ্যালবাম), স্ক্রেপিং ফিটাস অফ দ্য হুইল এর একটি অ্যালবাম
 নেইল,ড্রাগন বল এর একজন নেমকিয়ান
 নেইলস্ (১৯৭৯ এর চলচ্চিত্র), একটি ১৯৭৯ এর তথ্যচিত্র 
 নেইলস্ (১৯৯২ এর চলচ্চিত্র),একটি পুলিশবিষয়ক চলচ্চিত্র
 নেইলস্ (২০১৭ এর চলচ্চিত্র),একটি ২০১৭ এর ভয়াবহ চলচ্চিত্র
 JLA: দ্য নেইল, একটি তিন বিষয়ক কমিক বইএর ছোট সিরিজ

জনসাধারণ 
 নেইল(প্রদত্ত নাম),নেইল নামের মানুষজন
 নেইল (পদবি), নেইল বা নেইলস্ নামের মানুষজন
 লেনি ডাইএক্ট্রা, সাবেক মেজর লীগ বেসবল আউটফিলারের উপাধি "নেইল"

ব্যবসা 
 নেইল ভাঁটিখানা, একটি পশ্চিম অস্টেলিয়ার ভাঁটিখানা
 নেইল যোগাযোগ, একটি বিজ্ঞাপনী সংস্থা
 নেইলস্ ইনকর্পোরেটেড, একটি ইংরেজ নখ পরিচর্যা চেইন

অন্যান্য ব্যবহার 
 নেইল (একক), একটি প্রাচীন গুনক সমান একটি ১৬তম বেস একক
 নেইল, আরাকানসাস, ইউনাইটেড স্টেট এর একটি সম্প্রদায়
 নেইল, হেরলুম প্রজেক্ট মেইলক্স ইউনিক্স কম্পিউটার ইউটিলিটির জন্য প্রজেক্টের নাম
 নিউরটিকস্ অ্যনন্ননোমাস ইন্টারন্যাশনাল লিয়েসন (নেইল)

আরও দেখুন 
 
 
 Knell
 নিল(দ্ব্যর্থতা নিরসন)
 ন্যল(https://en.wikipedia.org/wiki/Nell)

দ্ব্যর্থতা নিরসন পাতা
হুগো উইভিং

হুগো ওয়ালেস উইভিং (; জন্ম ৪ এপ্রিল, ১৯৬০) হলেন একজন ইংরেজ-অস্ট্রেলীয় চলচ্চিত্র ও মঞ্চ অভিনেতা। তিনি মূলত ম্যাট্রিক্স সিরিজে(১৯৯৯-২০০৩) এজেন্ট স্মিথ, দ্য হবিট(২০১২-২০১৪) চলচ্চিত্র ধারাবাহিক ও দ্য লর্ড অব দ্য রিংস (২০০১-২০০৩)-এ এলরন্ড, ভি ফর ভেনডেট্টা-এ (২০০৬) ভি, ক্যাপ্টেন আমেরিকা: দ্য ফার্স্ট অ্যাভেঞ্জার্স-এ রেড স্কাল এবং হ্যাকস রিজ চলচ্চিত্রে বাবা চরিত্রের জন্য পরিচিত।

প্রারম্ভিক জীবন
উইভিং ঔপনিবেশিক নাইজেরিয়ার ইবাদান শহরের ইবাদান শিক্ষা হাসপাতাল বিশ্ববিদ্যালয়-এ জন্মগ্রহণ করেন। তার পিতা ওয়ালেস উইভিং ছিলেন একজন ভূকম্প পরিমাপক এবং মাতা অ্যান (প্রদত্ত নাম: লেনার্ড) ছিলেন একজন ভ্রমণ গাইড ও শিক্ষক। তারা দুজনেই ইংরেজ ছিলেন।  উইভিংয়ের মাতামহ বেলজিয়ান ছিলেন।

কর্মজীবন
১৯৮৪ সালে অস্ট্রেলীয় টেলিভিশন ধারাবাহিক বডিলাইন-এ ইংরেজ ক্রিকেট ক্যাপ্টেন ডগলাস জারডিন চরিত্রে তিনি প্রথম অভিনয় করেন।

চলচ্চিত্র তালিকা

তথ্যসূত্র

বহিঃসংযোগ
 
 
 

১৯৬০-এ জন্ম
জীবিত ব্যক্তি
২০শ শতাব্দীর অস্ট্রেলীয় অভিনেতা
২১শ শতাব্দীর অস্ট্রেলীয় অভিনেত
২০শ শতাব্দীর ইংরেজ অভিনেতা
২১শ শতাব্দীর ইংরেজ অভিনেত
অস্ট্রেলীয় চলচ্চিত্র অভিনেতা
অস্ট্রেলীয় টেলিভিশন অভিনেতা
অস্ট্রেলীয় বেতার অভিনেতা
অস্ট্রেলীয় মঞ্চ অভিনেতা
ইংরেজ চলচ্চিত্র অভিনেতা
ইংরেজ টেলিভিশন অভিনেতা
ইংরেজ বংশোদ্ভূত অস্ট্রেলীয় অভিনেতা
ইংরেজ বেতার অভিনেতা
ইংরেজ মঞ্চ অভিনেতা
স্ক্রিন অ্যাক্টরস গিল্ড পুরস্কার বিজয়ী
২০শ শতাব্দীর ব্রিটিশ অভিনেতা
২১শ শতাব্দীর ব্রিটিশ অভিনেতা
অডিওবই পাঠক
ব্রিটিশ চলচ্চিত্র অভিনেতা
ব্রিটিশ বেতার অভিনেতা
ব্রিটিশ শেকসপিয়রীয় অভিনেতা
ব্রিটিশ মঞ্চ অভিনেতা
ব্রিটিশ টেলিভিশন অভিনেতা
ব্রিটিশ কণ্ঠাভিনেতা
ন্যাশনাল ইনস্টিটিউট অব ড্রামাটিক আর্টের প্রাক্তন শিক্ষার্থী
মৃগীরোগে আক্রান্ত ব্যক্তি
কাঠ কিচক

কাঠ কিচক (বৈজ্ঞানিক নাম: Ctenoptilum vasava (Moore)) এক প্রজাতির ছোট আকারের প্রজাপতি। এরা ‘হেসপেরায়িডি’ গোত্রের এবং 'পায়ারজিনি' উপগোত্রের সদস্য।

আকার 
কাঠ কিচক এর প্রসারিত অবস্থায় ডানার আকার ৩৫-৪০ মিলিমিটার দৈর্ঘ্যের হয়।

উপপ্রজাতি 
ভারতে প্রাপ্ত কাঠ কিচক এর উপপ্রজাতিসমূহ হল-

 Ctenoptilum vasava vasava Moore, 1865 – Himalayan Tawny Angle

বিস্তার 
এরা ভারত এ হিমালয়ের উত্তর-পূর্ব অংশে এবং সিকিম, ভুটান, মায়ানমার এবং শ্রীলঙ্কার বিভিন্ন অঞ্চলে দেখা যায়।

বর্ণনা 
ডানার উপরিতল লালচে বাদামী বর্ণের। পিছনের ডানা ভীষণ ফ্যাকাসে বাদামী। সামনের ডানার উপরিতলের বাইরের দিক অর্থাৎ পোস্ট ডিসকাল অঞ্চলে অপেক্ষাকৃত ঘন বাদামী এবং অনিয়মিতভাবে সারিবদ্ধ ও বিভিন্ন আকৃতির অর্দ্ধ স্বচ্ছ কিছু ছোপ বর্তমান, ডিসকাল ও পোস্ট ডিসকাল অংশে। পোস্ট ডিসকাল অংশে অ্যাপেক্স থেকে টর্নাস অবধি কিছু বিভিন্ন আকৃতির কালো ছোপ এর সারি নেমে গেছে। পিছনের ডানার উপরিতলে কালো সীমারেখা যুক্ত এক গুচ্ছ অসম আকৃতির অর্দ্ধস্বচ্ছ ছোপ বিদ্যমান। ৩ নং শিরার কাছে অবস্থিত অর্দ্ধ-স্বচ্ছ ছোপ দাঁতের আকৃতির ডানার নিম্নতল ফ্যাকাসে বাদামী ও অনুরূপ দাগ-ছোপযুক্ত। স্ত্রী নমুনার আকৃতিতে বড়।

আচরণ 
পাহাড়ি জঙ্গলে এদের দর্শন মেলে। রৌদ্রকরোজ্জ্বল দিনে প্রায়শই উড়তে এবং রোদ পোহাতে দেখা যায়। এরা ফুলের উপর এবং ভিজে ছোপ এও বসে। এই প্রজাতির উড়ান খুব দ্রুত।

তথ্যসূত্র 

ভারতের প্রজাপতি
পশ্চিমবঙ্গে প্রাপ্ত হেসপেরায়িডি গোত্রের প্রজাপতি
ফ্রেডেরিক মুর কর্তৃক নামকরণকৃত ট্যাক্সা
গজনী অবকাশ কেন্দ্র

গজনী অবকাশ কেন্দ্র বাংলাদেশের শেরপুর জেলা শহরের ঝিনাইগাতী উপজেলার কাংশা ইউনিয়নের গারো পাহাড়ের পাদদেশে অবস্থিত। এর উত্তরে রয়েছে ভারতের মেঘালয় রাজ্য। গজনী অবকাশ কেন্দ্রটি প্রায় ৯০ একর এলাকা জুড়ে বিস্তৃত। শেরপুর জেলা প্রশাসনের উদ্যোগে ১৯৯৩ সালে এটি নির্মিত হয়। এটি বৃহত্তর ময়মনসিংহ ও উত্তরাঞ্চলের প্রধান এবং আকর্ষণীয় পর্যটন কেন্দ্র হিসেবে বিবেচিত হয়।

বর্ণনা
গজনী অবকাশ কেন্দ্রে চোখে পড়বে সবুজ গাছপালার সারি, লতাপাতার বিন্যাস, ছোট-বড় টিলা, উপজাতীয়দের ঘরবাড়ি ইত্যাদি। এখানে প্রধান প্রধান গাছপালার মধ্যে রয়েছে শাল, সেগুন ও গজারী গাছ। কৃত্রিম স্থাপনাগুলোর মধ্যে উল্লেখযোগ্য হচ্ছে বিশালাকার ডায়নোসরের প্রতিকৃতি, ড্রাগন প্রতিকৃতি, জিরাফ  প্রতিকৃতি, , মৎস্যকন্যা প্রতিকৃতি, হাতির প্রতিকৃতি, আলোকের ঝর্ণাধারা, পাতালপুরী, পদ্ম সিঁড়ি শিশুদের জন্য চুকোলুপি পার্ক, স্মৃতিসৌধ ছোট আকারের চিড়িয়াখানা, একুয়ারিয়াম ইত্যাদি। এখানকার চিড়িয়াখানায় রয়েছে মেছো বাঘ, অজগর সাপ, হরিণ, ভাল্লুকসহ প্রায় ৪০ প্রজাতির প্রাণী।

কৃত্রিম লেকের শান্ত জলে নৌ বিহারের জন্য রয়েছে সীমান্ত প্যাডেল বোট ও ময়ুরপঙ্খী নৌকা। অবকাশে বিভিন্ন ধরনের প্রাণীর প্রতিকৃতি ও গারোদের বাসস্থানের ধারণায় নির্মিত হয়েছে অমৃতলোক। অমৃতলোকের আছে গারো মা প্রতিকৃতি, উটপাখির ভাস্কর্য, ক্যাঙ্গারু ভাস্কর্য, পাখি বেঞ্চ, শিশু গার্ডেন, লাল পাহাড়, কুঁড়েঘর, ফুলের বাগান, কফি হাউজ ইত্যাদি। গজনী অবকাশে আছে ৬৪ ফুট উঁচু সাইট ভিউ টাওয়ার, ঝুলন্ত ব্রীজ, ক্যাবল কার ও জিপ লাইনিং রাইড। ক্যাবল কারটিতে উঠে কৃত্রিম জলপ্রপাতের ওপর দিয়ে এক পাহাড় থেকে অন্য পাহাড়ে যাবার ব্যবস্থা আছে। এক পাহাড় থেকে আরেক পাহাড়ে হেঁটে পার হবার জন্য নির্মাণ করা হয়েছে ঝুলন্ত ব্রীজ।

বঙ্গবন্ধু ও মুক্তিযুদ্ধ জাদুঘরে রয়েছে বঙ্গবন্ধু-মুক্তিযুদ্ধের স্মৃতি বিজড়িত ইতিহাস। আদিবাসী জাদুঘরে ক্ষুদ্র নৃ-গোষ্ঠীর ইতিহাস এবং আদিবাসীদের জীবনমানের নানা বিষয় তুলে ধরা হয়েছে।

তথ্যসূত্র 

শেরপুর জেলার দর্শনীয় স্থান
ব্রাহ্মণগাঁও বহুমুখী উচ্চ বিদ্যালয়

১৯০২ সনের লৌহজং উপজেলাধীণ ব্রাহ্মণগাঁও মৌজায় প্রভাত কুমার ঘোষ কর্তৃক প্রতিষ্ঠিত হয় এবং অবিভক্ত ভারতের সভানেত্রী সরোজিনী নাইডু কর্তৃক বিদ্যালয়টির ভিত্তি প্রস্তর স্থাপিত হয়। বিদ্যালয়টি পদ্মা নদীর করাল গ্রাসে অত্র মৌজা ভেঙ্গে যাওয়ায় বর্তমানে লৌহজং তেউটিয়া ইউনিয়নের পাইকারা গ্রামের স্থানান্তর হয় সুদীর্ঘ ১১১ বছর যাবত সুনামের সঙ্গে বিদ্যালয়টি পরিচালিত হয়ে আসছে। বিদ্যালয়ের ফলাফল লৌহজং উপজেলার মধ্যে ভালো।

প্রতিষ্ঠাতা 
বিদ্যালয়টি প্রতিষ্ঠা করেন বাবু প্রভাত কুমার ঘোষ।

অবস্থান 
বিদ্যালয়টি বাংলাদেশের বিক্রমপুর তথা বর্তমান মুন্সীগঞ্জ জেলার লৌহজং উপজেলার লৌহজং- টেউটিয়া ইউনিয়ন এর পাইকারা গ্রামে অবস্থিত। প্রতিষ্ঠার সময় এটি ব্রাহ্মণ গাও নামক গ্রামে অবস্থিত ছিল।

শিক্ষার্থী সংখ্যা 
বিদ্যালয়টির বর্তমান শিক্ষার্থী ১২০০+।

উল্লেখযোগ্য শিক্ষার্থীঃ 
 ডঃ নূহ-উল-আলম লেনিন, রাজনীতিবিদ ও প্রাবন্ধিক।
 বীর মুক্তিযোদ্ধা মোঃ খলিলুর রহমান
 মতিউর রহমান, বীর প্রতীক। 
 বীর মুক্তিযোদ্ধা ইকবাল হোসেন
 আব্দুল্লাহ আল মাসুদ, সহযোগী অধ্যাপক, জগন্নাথ বিশ্ববিদ্যালয়।

তথ্যসূত্র 

মুন্সীগঞ্জ জেলার বিদ্যালয়
১৯০২-এ প্রতিষ্ঠিত শিক্ষাপ্রতিষ্ঠান
ঢাকা বিভাগের শিক্ষাপ্রতিষ্ঠান
৭ পদাতিক ডিভিশন (বাংলাদেশ)

৭ পদাতিক ডিভিশন হচ্ছে বাংলাদেশ সেনাবাহিনীর একটি দল। এটি পটুয়াখালী জেলার লেবুখালী তে অবস্থিত। বরিশাল বিভাগে অবস্থিত বাংলাদেশ সেনাবাহিনীর এটিই প্রথম কোন সামরিক দল। বাংলাদেশের সামরিক বাহিনীর ফোর্সেস গোল ২০৩০-এর উন্নয়ন লক্ষ্যমাত্রার অংশ হিসেবে এই ইউনিটটি গঠন করা হয়েছিল। এই প্রকল্পের নির্মাণ ব্যয় আনুমানিক ১৬.৯৯ বিলিয়ন ধরা হয়েছে যা বাংলাদেশের প্রতিরক্ষা মন্ত্রণালয়ের অধীনে বাস্তবায়িত হবে।

গঠন 
বরিশাল বিভাগে কোন সেনাবাহিনীর দল না থাকায় পদাতিক ডিভিশনের উপর নির্ভর করতে হত। ফলে দেশের দক্ষিণাঞ্চলে নিরাপত্তা নিশ্চিত করতে ও সেনাবাহিনীর সক্ষমতা বাড়াতে পটুয়াখালীর লেবুখালি এলাকায় ফোর্সেস গোল ২০৩০-এর অংশ হিসেবে একটি নতুন পদাতিক ডিভিশন ও সেনানিবাস প্রতিষ্ঠার পরিকল্পনা করা হয়।

১৪ নভেম্বর, ২০১৭ সালে জাতীয় অর্থনৈতিক পরিষদের নির্বাহী কমিটি (একনেক), এই প্রকল্পের অনুমোদন দেয়। প্রধানমন্ত্রী শেখ হাসিনা ৮ ফেব্রুয়ারি, ২০১৮-তে শেখ হাসিনা সেনানিবাস ও ৭ পদাতিক ডিভিশনের পতাকা উত্তোলন করে আনুষ্ঠানিকভাবে এর প্রতিষ্ঠা ঘোষণা করেন।

তথ্যসূত্র

বাংলাদেশ সেনাবাহিনীর পদাতিক ডিভিশন
২০১৮-এ প্রতিষ্ঠিত সামরিক ইউনিট এবং দল
২০১৮-এ বাংলাদেশে প্রতিষ্ঠিত
উলুধ্বনি

উলুধ্বনি হল বাংলা, অসম, ওড়িশা, কেরালা, তামিলনাডুর একটি ধর্মীয় ও সামাজিক প্রথা। বিবাহ ও অন্যান্য উৎসবে মহিলারা মুখে 'উলুলুলুলু' ধ্বনি উচ্চারণ করেন। এটিকে উৎসব ও সমৃদ্ধির প্রতীক মনে করা হয়।

উলুরধ্বনির ব্যুৎপত্তিগত অর্ 
 ধ্বনিগত দিক দিয়ে বিশ্লেষণ করলে দেখা যায় উলু ধ্বনি হলো ওঁ কার ধ্বনি। ওঁ- যা পরমব্রহ্মের নিয়ত স্বরূপ বলে হিন্দুধর্মে মান্য করা হয়।
 অপরপক্ষে বৈষ্ণব ধর্মাবলম্বীদের মত হলো, উ হলো রাধা এবং লু হলো কৃষ্ণ তাই উলু ধ্বনির দ্বারা আমরা এই দুই যুগলকেই স্মরণ করি।
 উলুধ্বনি অ, উ এবং ম এই তিনটি বর্ণ নিয়ে গঠিত। এই তিনটি ধ্বনি আত্তীকরনের মাধ্যমে উচ্চারণের একটি সংহতি তৈরি করে যা মহাশূন্যে ব্রহ্মনাদকে কম্পিত করে। একপক্ষে বলা যায় এটি মহাচৈতন্য জাগরণ এর উদ্ধোক।
 ওঁ শব্দটি সংস্কৃত ‘অব’ ধাতু থেকে নিষ্পন্ন এবং ১৯টি অর্থযুক্ত। ব্যুৎপত্তি গত অর্থ ধরলে ওঁ হলো সকল শক্তির কারক, বাহক ও ধারক। সমগ্র ব্রম্ভান্ড ব্যাপী অজ্ঞান হরণকারী, সর্বজ্ঞ ও মঙ্গলময় উৎস।
 অ-কার আপ্তি বা আদিমতত্ত্ব বা সূচনার প্রতীক। উ- কার সমৃদ্ধি বা উৎকর্ষ বা অভেদত্ত্বের প্রতীক। ম- কার মিতি বা অপিতি শক্তির প্রতীক বলে মনে করা হয়ে থাকে।

তথ্যসূত্র 

বাঙালি সংস্কৃতি
হিন্দু বিবাহ
হিন্দুধর্মে বিবাহ
ওড়িশার সংস্কৃতি
ভাবপ্রবণ গীতিকা

সেন্টিমেন্টাল ব্যালেড বা আবেগ ঘন সংগীতের আর অনেক নাম রয়েছে একে পপ ব্যালেড ,রক ব্যালেড এবং রক ব্যালেড ও বলা হয় । এটি সংগীতের এক আবেগী ধরন যা প্রেমের আবেগী সম্পর্ক, একাকিত্ব, মাদক আসক্তি, রাজনীতি এবং ধর্ম এসব বিষয়কে গানের প্রতিপাদ্য হিসেবে ব্যবহার করা হয়। এই সংগীত অত্যন্ত শ্রুতিমধুর হয়ায় এটা শ্রোতাদের কাছে খুবই তাড়াতাড়ি ভালো লেগে যায়।

সেন্টিমেন্টাল ব্যালেড সকল ধরনের মিউজিক শ্রেণীতেই পাওয়া যায়,পপ, কান্ট্রি, ফোক, রক,আর অ্যান্ড বি। এটা সাধারণত ধীর গতির ও লয়ের শ্রুতি মধুর ধরনের হয়ে থাকে। এই ধরনের গানে ধ্বনিতাত্ত্বিক বাদ্যযন্ত্র গীটার, পিয়ানো, সেক্সোফোন এবং কোন কোন ক্ষেত্রে অর্কেস্ট্রা সেট ব্যবহার করা হয়। আধুনিক এবং মূলধারার ব্যালেডে সিন্থেসাইজার, ড্রামস এবং কিছু ক্ষেত্রে নৃত্য তাল ব্যবহার করা হয়।

পরে 19 শতকের প্রথম দিকে টিনের প্যান অ্যালির সঙ্গীত শিল্পে আত্মাভাবাপন্ন সেন্টিমেন্টাল ব্যালেড উৎপত্তি হয় । প্রাথমিকভাবে "টিয়ার-জারকার্স" বা "ড্রিং-রুম ব্যালেড" নামে পরিচিত, তারা সাধারণত অনুভূতিমূলক, আখ্যান, স্ট্রফিক গানগুলি পৃথকভাবে বা একটি অপেরা অংশ হিসাবে প্রকাশ পায়,। বিংশ শতাব্দীর প্রথম দিকে সংগীতগুলির নতুন শৃঙ্খলে উঠতে শুরু করলে তাদের জনপ্রিয়তা কমে যায়, কিন্তু অনুভূতির সাথে সম্পর্কযুক্ত হওয়ার কারণে 1 9 50-এর দশক থেকে ধীর গতির গানের জন্য ব্যবহৃত শব্দভাণ্ডারটি ব্যবহার করা হয়।.

সঙ্গীতের ধারা
রেডিও বিন্যাস
লোকসঙ্গীত
কাব্যরূপ
রক সঙ্গীত
জনপ্রিয় সঙ্গীত
পপ সঙ্গীত
বেলে পাইকান

বেলে পাইকান (বৈজ্ঞানিক নাম: Coladenia agni(de Niceville))  এক প্রজাতির মাঝারী আকারের প্রজাপতি যার শরীর ও ডানা লালচে বাদামী রঙের এবং ডানার প্রান্ত বরাবর হলুদ এবং কালো ছোপ দেখা যায়। এরা ‘হেসপেরায়িডি’ গোত্রের এবং ‘টাজিয়াডিনি’ উপগোত্রের সদস্য।

আকার 
বেলে পাইকান এর প্রসারিত অবস্থায় ডানার আকার ৩৫-৪০ মিলিমিটার দৈর্ঘ্যের হয়।

উপপ্রজাতি  
ভারতে প্রাপ্ত বেলে পাইকান এর উপপ্রজাতিসমূহ হল-

 Coladenia agni agni de Nicéville, 1883 – Himalayan Brown Pied Flat

বিস্তার 

এদের প্রায় সমগ্র ভারত জুড়েই দেখা যায় তবে শুষ্ক অঞ্চল ছাড়া। হিমালয় এর পাদদেশ থেকে ৩০০-১৩০০ মিটার উচ্চতা পর্যন্ত এদের সচরাচর দেখা যায়। মে মাস থেকে অক্টোবর মাস পর্যন্ত এদের উড়ান কাল।

বর্ণনা 
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

ডানার উপরিতল ফ্যাকাসে বাদামী এবং উভয় ডানাতেই টার্মিনাল অংশ জুড়ে কালচে বাদামী সামনের ডানার উপরিতলে কোস্টার নিচে ডিসকাল অংশে বৃহৎ এবং ছোট একগুচ্ছ সাদা ছোপ এবং অয়াপেক্স অথবা শীর্ষের একটু নিচে সাদা এপিকাল ছোপগুচ্ছ বিদ্যমান। এপিকাল ছোপগুলি অনিয়মিত। পিছনের ডানার উপরিপৃষ্ঠে ডিসকাল অংশে ছোট ও কালো ছোপের সারি বর্তমান এবং শীর্ষভাগ থেকে টার্মিনাল রেখা বা প্বার্শপ্রান্তরেখার মধ্যভাগ পর্যন্ত সিলিয়া হলদেটে। সামনের ডানার নিম্নতলে ১খ নং ইন্টারস্পেসে দুটি সাদা ছোপ লক্ষ্য করা যায়। শুঙ্গ  সাদামাটা  এবং সমানভাবে বাদামী ও শুঙ্গ প্রান্তে মগুরাকৃতি অংশটিরও অনুরূপ রঙের।

আচরণ 
আচরণ অন্যান্য ফ্ল্যাট প্রজাতির ন্যায়। এদের উড়ান দ্রুত তবে সংক্ষিপ্ত ও এরা মাটি বা ভূমির খুব কাছ দিয়ে ওড়ে। পাহাড়ের পাদদেশ থেকে ১৫০০মিটার উচ্চতা পযন্ত জঙ্গলে নদী অথবা ঝর্নার ধারে এদের দর্শন মেলে। অধিকাংশ ক্ষেত্রেই অল্প সময়ের জন্য পাতার নিচের অংশে অথবা মাটির উপর বসতে দেখা যায়। শুকনো পাতা এবং ভিজে ছোপ এর উপরও  এরা বসে। এই প্রজাতিকে কখনো ডানা বন্ধ করে বসতে দেখা যায় না।

তথ্যসূত্র

বহিঃসংযোগ 

ভারতের প্রজাপতি
পশ্চিমবঙ্গে প্রাপ্ত হেসপেরায়িডি গোত্রের প্রজাপতি